שבת בצהרים, בבית של הציונים מאמריקה  חווה סרט צרפתי על אהבות והתפכחות  על מחשבות של זוגיות ויין אדום או לבן  עם גבינות או נקניק נוטף דם בביסטרו  בפאריס או ליון ואולי במארסיי  לא ברורים כל כך הצרפתים האלה עם היחס שלהם  לנשים וזוגיות או מחשבות סוטות של ישרים  שיכורים מהחיים האלה,הצרפתים  חושב בריבוע על הגלובוס העגול  במשולש הקטן של קרליבך הגדול  מחפש משמעות בציפור אחת קטנה מאוד  עם כנף אדומה ומקור ממושמע  ששומעת אספלט וריחות של חמסין משוגע  בדבקות של טירון ממשיך במסע חרישי  ג'אן קלוד המזוקן שמצא לו משמעות  בתוך רחמה של רות, ההיא מהביסטרו  ולא מהמגילה,החברה הכי טובה של אן,  אישתו של ג'אן.  ביום חמסין על גדות הסיין. סובבים זוגיות